依排唔知點解小小豬好鍾意望窗,佢可以望住個窗做出好多唔同嘅動作,有時就會企定定好興奮咁吱吱喳喳講佢啲BB話,仲要講到有文有路,好似同人傾緊計咁、有時就會好似滿懷心事咁眼定定望出窗,間唔中又會對住個窗傻笑,睇見佢真係勁攪笑!
今日下午當小豬絲槑小小豬覺覺豬嘅時候,小小豬突然間又嚟爬起身,原來又係想去望窗。今日小小豬心情大好,做左好多唔同嘅表情,真係古靈精怪呀!
先嚟一個嬌嗲樣,真係冧C人呀~
嚟多個飛吻先~
整多個古惑眼神~
再嚟個多愁善感樣~
最後終於情緒高漲完畢,回覆傻豬樣啦~
睇見小小豬一日一日咁長大,佢又會學識做啲古靈精怪樣令我地開心,唔怪之得全屋嘅人都俾佢左俘虜啦!
沒有留言:
發佈留言